วัดรัชฎาธิษฐาน เป็นวัดโบราณ สร้างตั้งแต่สมัยกรุงศรีอยุธยา เดิมชื่อวัดเงิน สร้างคู่กับวัดทอง กล่าวกันว่า ผู้สร้างคือ เจ้าขรัวเงิน เป็นพระภัสดาของสมเด็จเจ้าฟ้ากรมพระศรีสุดารักษ์ (แก้ว) พระเจ้าพี่นางเธอ ในพระบาทสมเด็จพระพุทธยอดฟ้าจุฬาโลกมหาราช เจ้าขรัวเงินผู้นี้เป็นคนจีนแซ่ตัน มีน้องชายชื่อเจ้าขรัวทอง ได้อพยพมาอยู่ที่คลองบางพรมด้านใต้และสองพี่น้องได้สร้างวัดเงินวัดทองขึ้นสองฝั่งคลองบางพรม เจ้าขรัวเงินผู้สร้างวัดนี้ ได้สิ้นชีวิตในสมัยกรุงธนบุรีในสมัยรัชกาลที่ ๑ สมเด็จ พระอมรินทรามาตย์ ทรงสถาปนาใหม่ทั้งพระอาราม สมัยรัชกาลที่ ๓ พระบาทสมเด็จพระนั่งเกล้าเจ้าอยู่หัว โปรดให้บูรณปฏิสังขรณ์ถาวรวัตถุต่าง ๆ เช่น กุฏิหอสวดมนต์หอไตร สร้างหอระฆังใหม่ สมัยรัชกาลที่ ๔ พระบาทสมเด็จพระจอมเกล้าเจ้าอยู่หัว โปรดให้บูรณปฏิสังขรณ์วัดนี้อีก และโปรดพระราชทานนามใหม่ว่า วัดรัชฎาธิษฐาน ที่มา : วัดรัชฎาธิษฐาน. (๒๕๖๔). ใน กรมการศาสนา , พระอารามหลวง เล่ม ๑. (หน้า .๒๑๗-๒๑๙). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix